cyanic-selkie/wikianc huggingface dataset:
หลี่ ซือ
หลี่ซือ (李斯; 280–เดือนกันยายนหรือตุลาคม 208 ปีก่อนคริสตกาล) เป็นนักอักษรวิจิตร นักปรัชญา นักการเมือง และนักเขียนของราชวงศ์ฉิน เขาทำหน้าที่เป็นสมุหนายก(อัครมหาเสนาบดีฝ่ายพลเรือน) ตั้งแต่ 246-208 ปีก่อนคริสตกาล ภายใต้อำนาจของสองรัชกาล: ฉินฉื่อหฺวังตี้ อ๋องแห่งแคว้นฉินและต่อมาได้กลายเป็นองค์ปฐมฮ่องเต้(จักรพรรดิ)แห่งราชวงศ์ฉิน และฉินเอ๋อร์ซี พระราชโอรสองค์ที่ 18 ของฉินฉื่อหฺวังตี้และทรงเป็นฮ่องเต้องค์ที่สอง ด้วยการที่เกี่ยวข้องกับวิธีการบริหารการปกครอง หลี่ซือ"ได้ชี้แนะให้เห็นว่าเขาชื่นชมและใช้แนวคิดของ Shen Buhai"หลายๆ ครั้ง โดยกล่าวอ้างถึงเทคนิคของ Shen Buhai และหาน เฟยจื่อ แต่ในเรื่องของกฎหมายได้เอาแนวคิดของชาง ยาง
เจตมูลเพลิงแดง
เจตมูลเพลิงแดง (Indian leadwort, scarlet leadwort; ) หรือ ปิดปิวแดง (ภาคเหนือ), ไฟใต้ดิน (ภาคใต้) เป็นพืชในวงศ์ Plumbaginaceae มีถิ่นกำเนิดในอินเดีย เป็นไม้ล้มลุกอายุหลายปี สูง 0.5-2 เมตร กิ่งก้านมักทอดยาว ใบเป็นใบเดี่ยวเรียงสลับ รูปรีแกมรูปไข่ ยาว 3-13 ซม. โคนใบมนหรือกลม ปลายใบแหลม ใบบาง ดอกออกเป็นช่อแบบช่อกระจะเชิงลด ยาว 20-90 ซม. ก้านช่อดอกยาว 1-3 ซม. มีดอกจำนวนมาก ใบประดับและใบประดับย่อยรูปไข่ขนาดเล็ก ยาว 0.2-0.3 ซม. กลีบเลี้ยง 5 กลีบ รูปใบหอก ยาว 0.8-0.9 ซม. ดอกสีแดงหรือม่วง หลอดกลีบดอกยาว 2-2.5 ซม. ปลายแยกเป็น 5 แฉก รูปไข่กลับ ยาวประมาณ 2 ซม. ปลายกลีบกลม เป็นติ่งหนามตอนปลาย เกสรเพศผู้ 5 อัน ติดตรงข้ามกลีบดอก อับเรณูยาวประมาณ 2 มม. รังไข่รูปรี ก้านเกสรเพศเมียมีหลายขนาด มีขนยาวที่โคน
ในรากเจตมูลเพลิงแดงมีสารพลัมบาจิน (plumbagin) ซึ่งมีคุณสมบัติต้านเชื้อจุลินทรีย์ หากสัมผัสถูกผิวหนังจะทำให้ผิวพุพอง ในทางการแพทย์แผนไทยจัดเจตมูลเพลิงแดงเป็นยารสร้อน ช่วยขับลม บำรุงธาตุ บำรุงเลือด แต่ไม่ควรใช้ในหญิงตั้งครรภ์เพราะอาจทำให้แท้งได้ ชาวขมุใช้รากต้มรวมกับหอมไก๋และฮ่อสะพายควายใช้บำรุงกำลัง
หลี่ ซือ
หลี่ซือได้ช่วยเหลือฉินฉื่อหฺวังตี้ในการรวบรวมกฎหมาย พระราชกฤษฎีกาของการปกครอง น้ำหนักและมาตรการ และมาตราฐานของรถม้า เกวียน และตัวละครที่ถูกใช้ในการเขียน...[ส่งเสริม] การผสมผสานทางวัฒนธรรมของจีน เขา"ได้สร้างการปกครองบนพื้นฐานของคุณธรรมเท่านั้น" ดังนั้นในจักรวรรดิ พระราชโอรสและพระอนุชาในราชวงศ์จักรวรรดิไม่ได้อยู่ที่สูงส่ง แต่เป็นผู้รับการยกย่องสรรเสริญ" และ"สยบภูมิภาคชายแดนด้วยลดทอนความป่าเถื่อนไปยังทางเหนือและใต้" เขามีอาวุธทำลายรัฐศักดินาและหล่อหลอมให้กลายเป็นระฆังดนตรีและรูปปั้นมนุษย์ขนาดใหญ่ และภาษีที่ได้รับการผ่อนผัน และบทลงโทษที่เข้มงวดที่สืบทอดมาจากแนวคิดของชาง ยาง
อ้างอิง
-280 -208
อับดุล ราฮิม บักรี
ดาตุก ฮาจี อับดุล ราฮิม บิน บักรี (Abdul Rahim bin Bakri, عبدالرحيم بن بكري; เกิดเมื่อวันที่ 11 เมษายน ค.ศ. 1961) เป็นนักการเมืองชาวมาเลเซีย  เป็นสมาชิกสภาผู้แทนราษฎรจากประเทศมาเลเซีย สังกัดอัมโน (UMNO) ก่อนที่ภายหลังจะลาออกจากอัมโน เพื่อมาเป็นผู้แทนราษฎรอิสระ
อับดุล ราฮิม บิน บักรี ได้รับการเลือกตั้งเป็นผู้แทนราษฎรตั้งแต่ปี ค.ศ. 2004  และในปี ค.ศ. 2008 ได้รับการเลือกให้เป็นรองรัฐมนตรีในนามพรรคแนวร่วมแห่งชาติ (BN) จนถึงปี ค.ศ. 2018  ในเดือนเมษายน ค.ศ. 2008 บากรีได้รับการเลือกให้เป็นรัฐมนตรีช่วยว่าการกระทรวงการต่างประเทศ  ได้รับเลือกให้เป็นรัฐมนตรีช่วยว่าการกระทรวงคมนาคม ในเดือนเมษายน ค.ศ. 2009  และรัฐมนตรีช่วยว่าการกระทรวงกลาโหม ภายหลังการเลือกตั้งทั่วไปในประเทศมาเลเซีย ค.ศ. 2013
อัดลี ซาฮารี
อัดลี บิน ซาฮารี (Jawi: ادلي بن زاهري; เกิดเมื่อวันที่ 15 กุมภาพันธ์ ค.ศ. 1971) เป็นนักการเมืองชาวมาเลเซีย  เป็นมุขมนตรีรัฐมะละกา ตั้งแต่วันที่ 11 พฤษภาคม ค.ศ. 2018 เป็นสมาชิกสังกัดพรรคกรรมกรมาเลเซีย ซึ่งอยู่ในกลุ่มแนวร่วมแห่งความหวัง
เอสเทอร์
เอสเทอร์ เป็นสารประกอบทางเคมีที่เกิดจากออกโซแอซิด (หนึ่งในหมู่ oxo, X=O), และสารประกอบไฮดรอกซิล เช่น แอลกอฮอล์หรือฟีนอล เป็นต้น เอสเทอร์ประกอบด้วยกรดอนินทรีย์หรือกรดอินทรีย์โดยที่หมู่ -OH (ไฮดรอกซิล) อย่างน้อยหนึ่งหมู่ถูกแทนที่ด้วยหมู่ -O-แอลคิล (แอลคอกซี) คล้ายกับเกลือที่ใช้แอลกอฮอล์อินทรีย์แทนที่ไฮดรอกไซด์ของโลหะ
เอสเทอร์มีอยู่ทุกหนทุกแห่ง มีไขมันและน้ำมันจำนวนมากที่เกิดขึ้นตามธรรมชาติเป็นเอสเทอร์กรดไขมันของกลีเซอรีน โมเลกุลของเอสเทอร์มีน้ำหนักเบา ปกติมีกลิ่นหอมพบในน้ำมันหอมระเหยและฟีโรโมน ฟอสโฟเอสเทอร์เป็นรูปร่างแกนหลักของโมเลกุล DNA เอสเทอร์ไนเตรต เช่น ไนโตรกลีเซอรีน มีคุณสมบัติในการทำระเบิด ขณะที่โพลีเอสเตอร์เป็นพลาสติกที่สำคัญที่มอนอเมอร์เชื่อมโดยเอสเทอร์ส่วนหนึ่ง
กรดบางชนิดที่ปกติจะเปลี่ยนเป็นเอสเทอร์ คือ กรดคาร์บอกซิลิก, กรดฟอสฟอริก, กรดกำมะถัน, กรดไนตริก, และ กรดบอริก วัฏจักรเอสเทอร์เรียกว่าแลกโทน
ปาตาโกเนีย
ปาตาโกเนีย (Patagonia) เป็นภูมิภาคที่ตั้งอยู่ปลายใต้สุดของทวีปอเมริกาใต้ ครอบคลุมพื้นที่ในประเทศอาร์เจนตินาและชิลี ประกอบด้วยบริเวณทางใต้ของเทือกเขาแอนดีส ไปถึงทางตะวันตกเฉียงใต้ จนถึงมหาสมุทรแปซิฟิก และส่วนตะวันออกของเทือกเขา ไปถึงหุบเขาตามแม่น้ำโคโลราโด ไปทางใต้จนถึงเมืองการ์เมนเดปาตาโกเนส บริเวณมหาสมุทรแอตแลนติก ส่วนทางตะวันตกรวมถึงเมืองบัลดีเบียไปจนถึงกลุ่มเกาะเตียร์ราเดลฟวยโก
คำว่า ปาตาโกเนีย มาจากคำว่า ปาตากอน (patagón) ใช้โดยเฟอร์ดินานด์ มาเจลลัน ในปี ค.ศ. 1520 เพื่ออธิบายถึงคนพื้นเมือง ในความหมายของคณะเดินทาง ที่มีลักษณะตัวใหญ่ เชื่อว่า ชาวปาตากอน หรือ เตอวยล์เช มีความสูงเฉลี่ย 180 ซม. (~5′11″) เมื่อเทียบกับชาวยุโรปขณะนั้นที่มีความสูง 155 ซม. (~5′1″)
ในอาร์เจนตินา ครอบคลุมพื้นที่ในจังหวัดเนวเกน จังหวัดรีโอเนโกร จังหวัดชูบุต จังหวัดซานตากรุซ รวมถึงกลุ่มเกาะเตียร์ราเดลฟวยโก และทางใต้สุดของจังหวัดบัวโนสไอเรส (ปาตาโกเนส) นอกจากนั้นยังรวมถึงจังหวัดลาปัมปา
ในชิลี ครอบคลุมบริเวณ บัลดีเบีย ยันกีอวย แคว้นไอย์เซน และแคว้นมากายาเนสและลาอันตาร์ตีกาชีเลนา รวมถึงฝั่งตะวันตกของเตียร์ราเดลฟวยโก และแหลมฮอร์น และจังหวัดปาเลนา ในแคว้นโลสลาโกส
ฌ้อปาอ๋อง ยอดขุนพลลำน้ำเลือด
ฌ้อปาอ๋อง ยอดขุนพลลำน้ำเลือด (The Great Conqueror's Concubine, หรืออีกชื่อหนึ่งคือ King of Western Chu) เป็นภาพยนตร์อิงประวัติศาสตร์ของฮ่องกง กำกับโดย สตีเฟ่น ฉิน และ เว่ย ฮั่นเตา นำแสดงโดย หลี่ เหลียงเหว่ย, กวน จือหลิน, จาง เฟิงอี้ และ กง ลี่ ภาพยนตร์เรื่องนี้มีเค้าโครงมาจากเหตุการณ์สงครามฉู่-ฮั่น โดยเกิดขึ้นช่วงที่ ราชวงศ์ฉิน ล่มสลาย และการกำเนิดใหม่ของ ราชวงศ์ฮั่น ภาพยนตร์เรื่องนี้มีภาคต่อคือ ฌ้อปาอ๋อง ศึกสองแผ่นดิน
เนื้อเรื่องย่อ
เรื่องราวในภาพยนตร์เกิดขึ้นในยุคปลายราชวงศ์ฉินที่ราษฎรพากันลุกฮือขึ้นก่อกบฏ จนเกิดกองกำลังหลายสายในความวุ่นวายครั้งนี้ หนึ่งก็คือกองทัพที่มี เซี่ยงหวี่ หรือ ฌ้อปาอ๋อง นักรบหนุ่มผู้ห้าวหาญที่เกิดมาในตระกูลขุนนางของแคว้นฉู่เป็นผู้นำ ส่วนอีกหนึ่งคือกองทัพที่มี หลิวปัง ขุนนางระดับล่างของก๊กฉิน ที่มีพื้นเพเดิมมาจากครอบครัวชาวนาผู้ยากไร้เป็นผู้นำ
เมื่อ เซี่ยงหวี่ ได้ชัยในการรบ เข้าใกล้สู่การกรีฑาทัพเข้าเมืองเสียนหยาง กลับเป็นกองทัพของ หลิวปัง ที่ชิงเข้าเมืองก่อน สร้างความไม่พอใจให้แก่เซี่ยงหวี่เป็นอย่างยิ่ง ต่อมา เซี่ยงหวี่ ได้ประกาศตั้งตัวเองเป็น “ฌ้อปาอ๋อง” และแต่งตั้งให้ หลิวปัง มีบรรดาศักดิ์เป็น "ฮั่นอ๋อง"
สกุลลิ้นมังกร
สกุลลิ้นมังกร ( เป็นสกุลของพืชใบประดับ มีถิ่นกำเนิดในภูมิประเทศเขตร้อนแห้งแล้ง
ลักษณะ
ลิ้นมังกรเป็นพรรณไม้ ที่มีลำต้นเป็นหัว หรือเหง้าอยู่ในดิน ลักษณะลำต้นเป็นข้อ ๆ ใบเกิดจากหัวที่โผล่ออมาพ้นดินเป็นกอ ใบยาวปลายแหลม แข็งเป็นมัน ขอบใบเรียบ โค้งงอเล็กน้อย ขอบใบมีสีเหลืองกลางใบสีเขียวอ่อน ประด้วยเส้นสีเขียวเข้ม ขนาดของใบกว้างปรมาณ 4-7 เซนติเมตร ยาวประมาณ 30-50 เซนติเมตร ก้านดอกประกอบด้วยกลุ่มดอกป็นชั้น ๆ ลักษณะดอกมีขนาดเล็ก ออเรียงกันเป็นแนวตามชั้นของก้านดอกดอกมีสีขาวมีกลีบประมาณ 5 กลีบ นาดดอกบานเต็มที่ 2 เซนติเมตร ลักษณะขนาดใบ และสีสัน จะแตกต่างกันไปตามชนิดพันธุ์
ความเชื่อ
คนไทยโบราณเชื่อว่า บ้านใดปลูกต้นลิ้นมังกรไว้ประจำบ้าน จะช่วยป้องกันอันตรายจากภายนอกได้ เพราะลิ้นมังกร บางคนเรียกอีกชื่อหนึ่งว่าหอกพระอินทร์ ซึ่งเป็นอาวุธชนิดหนึ่งของพระอินทร์ ที่ใช้ในการต่อสู้และปกป้องศัตรูจากภายนอก ดังนั้นลิ้นมังกรจึงเป็นไม้ที่มีความศักดิ์สิทธิ์ เพราะเป็นไม้ที่มีความสำคัญของพระอินทร์ในสมัยพุทธกาล
พันธุ์ใหม่
สายพันธุ์ชื่อ เฮอริเคน เป็นสายพันธุ์ใหม่ที่ถูกนำเข้ามาจากต่างประเทศ และขยายพันธุ์ออกวางขายในประเทศไทยนานกว่า 3-4 ปีแล้ว มีลักษณะพิเศษแตกต่างจากต้นลิ้นมังกรทั่วไปคือ ต้นตี้ย สูงเต็มที่ไม่เกิน 1 คืบมือผู้ใหญ่ เวลาแตกใบจากต้น ใบจะเรียงเบียดกันเป็นชั้นๆ หนาแน่น และ บิดเป็นเกลียวตามธรรมชาติทุกใบ
เนื้อใบหนาและแข็ง ผิวใบและขอบใบเรียบเป็นมัน ขอบใบทั้งสองข้างมีขลิบสีเหลืองสดตลอดปลายใบจรดโคนใบ พื้นกลางใบเป็นสีเขียวเข้ม มีลายด่างสีนวลเป็นตอนขวางตลอดใบ ใบเมื่อเริ่มโตจะบิดเป็นเกลียวตามธรรมชาติทุกใบ ทำให้เวลามีใบดกและหนาแน่นดูคล้ายรูปพายุหมุน หรือลมหมุนสวยงามมาก ซึ่งลิ้นมังกร มีมากกว่า 50 สายพันธุ์ตามที่กล่าวข้างต้น แต่ละชนิดจะมีเอกลักษณ์แตกต่างกันออกไป คนที่ชอบปลูกไม้ประดับประเภทใบแปลกกำลังนิยมมาก
กีฬาเรือพายในโอลิมปิกฤดูร้อน 2020 – เรือกรรเชียงแปด มีนายท้าย ชาย
การแข่งขันกีฬาเรือพายในโอลิมปิกฤดูร้อน 2020 – ทีมชาย 8 คน เป็น 1 ใน 14 รายการแข่งขันเรือพายที่โตเกียว ประเทศญี่ปุ่น จะจัดขึ้นระหว่างวันที่ 25-30 กรกฎาคม พ.ศ. 2564 ที่สวนป่าริมอ่าวโตเกียว ครั้งนี้จัดการแข่งขันกีฬาเรือพายในโอลิมปิกเป็นครั้งที่ 24 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ซอสทงกัตสึ
ซอสทงกัตสึ เป็นน้ำปรุงรสหรือซอสข้นที่ใช้เสิร์ฟโดยราดบนทงกัตสึ (เนื้อหมูทอดญี่ปุ่น) เป็นซอสวุร์สเตอร์เชอร์แบบหนึ่งของญี่ปุ่นที่มีความข้นหนืด (มีความหนืดมากกว่า 2.0 ปาสกาล-วินาที ตามมาตรฐานเกษตรญี่ปุ่น หรือ JAS) มีลักษณะคล้ายกับซอสสีน้ำตาล (brown sauce) อาจมีส่วนผสมเป็นน้ำปลา มะเขือเทศ ลูกพรุน อินทผลัม แอปเปิล น้ำมะนาว แคร์รอต หอมใหญ่ และขึ้นฉ่าย
ซอสทงกัตสึชนิดแรกผลิตขึ้นในปี ค.ศ. 1948 โดยบริษัท โอลิเวอร์ซอส จำกัดในจังหวัดเฮียวโงะ ตัวอย่างเช่นซอสทงกัตสึยี่ห้อบุล-ด็อก ทำจากน้ำส้มสายชูมอลต์ ยีสต์ ปูว์เรของผักและผลไม้ ผักและผลไม้กวน และสารสกัดของผักและผลไม้ ในสหรัฐ บริษัทคิคโคแมนขายซอสทงคัตสึผลไม้ที่มีซอสแอปเปิลเป็นส่วนผสมหลัก
EA
EA อาจหมายถึง
มาร์ก เลวิสต์
มาร์ก เลวิสต์ เป็นนักการเมืองชาวฟิลิปปินส์  เป็นสมาชิกพรรคเสรีนิยม (ฟิลิปปินส์) เป็นรองผู้ว่าการจังหวัดบาตังกัสตั้งแต่วันที่ 30 มิถุนายน ค.ศ. 2007 จนถึงวันที่ 30 มิถุนายน ค.ศ. 2013 เคยเป็นสมาชิกสภาผู้แทนราษฎรเขต 4 จังหวัดบาตังกัส และได้รับการเลือกตั้งในสภาครองเกรส ปี ค.ศ. 2004
เดบราห์ เคน
เดบราห์ เคน (เกิดเมื่อวันที่ 16 กรกฎาคม ค.ศ. 1956) เป็นนักกีฬาว่ายน้ำชาวออสเตรเลีย  เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1972
ประเทศจอร์แดนในโอลิมปิกเยาวชนฤดูร้อน 2018
ประเทศจอร์แดน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2018 (พ.ศ. 2561) ที่กรุงบัวโนสไอเรส ประเทศอาร์เจนตินา ระหว่างวันที่ 6-18 ตุลาคม พ.ศ. 2561 คณะกรรมการโอลิมปิกแห่งชาติจอร์แดนเป็นผู้ทำหน้าที่ในการส่งนักกีฬาเข้าร่วมแข่งขันจำนวน 12 คน ใน ชนิดกีฬา ผลการแข่งขันครั้งนี้ประเทศจอร์แดนได้รับเหรียญรางวัลแบ่งเป็น 0 เหรียญทอง 0 เหรียญเงิน และ 1 เหรียญทองแดง รวมทั้งหมด 1 เหรียญ
บาสเกตบอล
ผลการแข่งขันดังนี้ :
รายชื่อประธานาธิบดีสาธารณรัฐประชาชนจีน
ประธานาธิบดีสาธารณรัฐประชาชนจีนก่อตั้งขึ้นในปี พ.ศ. 2497 เมื่อรัฐธรรมนูญฉบับแรกรวมระบบการปกครองในสาธารณรัฐประชาชนจีน ในขณะนั้นชื่อตำแหน่งได้มีการแปลเป็นภาษาอังกฤษในฐานะประธานรัฐ ตำแหน่งนี้ถูกยกเลิกระหว่างปี พ.ศ. 2518 ถึง พ.ศ. 2525 โดยหน้าที่ของประมุขแห่งรัฐดำเนินการโดยประธานคณะกรรมการประจำสภาประชาชนแห่งชาติ (หัวหน้าฝ่ายนิติบัญญัติ) และได้รับการฟื้นฟูภายใต้รัฐธรรมนูญฉบับที่ 4 ในปี พ.ศ. 2525 ปัจจุบันมีประธานาธิบดีสาธารณรัฐประชาชนจีนทั้งสิ้น 7 คน โดยมีรายชื่อดังต่อไปนี้
รายชื่อ
สังกัด:
ผู้นำรุ่นที่:
ดูเพิ่ม
Prezydenci Republiki Chińskiej
คนนรกโหดข้างทาง
คนนรกโหดข้างทาง (The Hitcher) เป็นภาพยนตร์เชือดเฉือนอารมณ์จากสหรัฐ นำแสดงโดย ฌอน บีน (นักแสดงจากภาพยนตร์ชุด เดอะลอร์ดออฟเดอะริงส์ และ ซีรีส์โทรทัศน์เรื่อง มหาศึกชิงบัลลังก์), โซเฟีย บุช และ แซ็คคารี่ ไนท์ตัน ผลงานกำกับภาพยนตร์โดย เดฟ เมเยอรส์ และอำนวยการสร้างโดย ไมเคิล เบย์
ยูนะ อิโต (ไอดอลลิ่ง)
ยูนะ อิโต คือ ไอดอลญี่ปุ่น สังกัด "Box Corporation agency" และเป็นหนึ่งในสมาชิกรุ่นที่สี่ ของวง "ไอดอลลิ่ง!!!" หมายเลขประจำตัวคือ 23
ประวัติการทำงาน
ยูนะ อิโต เข้ามาเป็นสมาชิกรุ่นที่สี่ ของวง ไอดอลลิ่ง!!! เมื่อเดือน มีนาคม ปี พ.ศ. 2553 พร้อมกับสมาชิกอีกสี่คน ผลงานแรกที่เธอได้ร่วมร้องกับเพื่อนๆ คือ ผลงานซิงเกิ้ลที่ 12 "Me ni wa Aoba Yama Hototogisu Hatsukoi"
ประเทศอัฟกานิสถานในพาราลิมปิกฤดูร้อน 2016
ประเทศอัฟกานิสถาน เข้าร่วมแข่งขันกีฬาพาราลิมปิกฤดูร้อน ครั้งที่ 15 ค.ศ. 2016 (พ.ศ. 2559) ณ เมืองรีโอเดจาเนโร ประเทศบราซิล ระหว่างวันที่ 7-18 กันยายน พ.ศ. 2559 คณะกรรมการพาราลิมปิกแห่งชาติอัฟกานิสถานเป็นตัวแทนประเทศส่งทีมนักกีฬาทีมชาติที่ผ่านรอบคัดเลือกพาราลิมปิกเข้าร่วมแข่งขันทั้งหมด 1 คนใน 1 ชนิดกีฬา
กรีฑา
ผลการแข่งขันดังนี้ :
ไพศาล พืชมงคล
ไพศาล พืชมงคล (9 ตุลาคม พ.ศ. 2490 — ) เป็นกรรมการผู้ช่วยรองนายกรัฐมนตรี(พลเอก ประวิตร วงษ์สุวรรณ) อุปนายกและเลขาธิการสมาคมวัฒนธรรมและเศรษฐกิจไทย-จีน อดีตที่ปรึกษารองนายกรัฐมนตรี (พลเอก ชวลิต ยงใจยุทธ) นักกฎหมายชาวไทย อดีตสมาชิกวุฒิสภาและอดีตสมาชิกสภานิติบัญญัติแห่งชาติ นักเขียนเจ้าของนามปากกา เรืองวิทยาคม
ประวัติ
ในขณะเรียนที่โรงเรียนเตรียมอุดมศึกษา ไพศาลได้รับรางวัลแชมป์หมากฮอสในการแข่งขันกีฬาสีของโรงเรียน และในระหว่างศึกษาที่มหาวิทยาลัยธรรมศาสตร์ ไพศาลเป็นโฆษกพรรคเสรีตราชูของนักศึกษา และเป็นแชมป์หมากฮอส 5 มหาวิทยาลัย ได้รับประทานรางวัลชนะเลิศ จากเสด็จในกรมหมื่นนราธิปพงศ์ประพันธ์ และได้แต่งตำราหมากฮอสฉบับมาตรฐาน รวมทั้งได้เป็นครูฝึกสอนหมากฮอสให้แก่ชมรมกีฬาในร่ม มหาวิทยาลัยธรรมศาสตร์อยู่หลายปี
ไพศาลเริ่มเข้าทำงานที่บริษัทสากลสถาปัตย์ของเกียรติ วัธนเวคิน ตั้งแต่ศึกษาอยู่ในชั้นปีที่ 4 ในเวลาต่อมา พ.ศ. 2516 ไพศาลย้ายไปทำงานที่สำนักงานทนายความธรรมนิติของประดิษฐ์ เปรมโยธิน และได้รับช่วงดำเนินงานต่อ ในระหว่างที่ทำงานในธรรมนิติ ไพศาลได้นำรูปแบบของบริษัทจำกัดเข้ามาใช้กับสำนักงานธรรมนิติ ซึ่งให้ทนายความประจำสำนักงานมีเงินเดือนประจำ แทนที่ได้จากส่วนแบ่งจากการว่าความตามธรรมเนียมเดิม ในระหว่างนั้น ไพศาลเคยเป็นแกนนำเดินขบวนคัดค้านการขึ้นค่ารถเมล์ในสมัยรัฐบาลถนอม กิตติขจร เคยเข้าร่วมในการชุมนุมต่อต้าน "กฎหมายโบดำ" และเคยเป็นหนึ่งในผู้ชุมนุมเดินขบวนในเหตุการณ์ 14 ตุลา และได้แต่งเพลงที่มีชื่อเสียงมากบทเพลงหนึ่งชื่อว่า ศักดิ์ศรีกรรมกร โดยมีเนื้อหาสำคัญเกี่ยวกับการรณรงค์ให้โค่นล้มระบบเจ้าขุนมูลนาย
หลังเหตุการณ์ 6 ตุลา ไพศาลยังคงเคลื่อนไหวในเมือง รับช่วงงานจากทองใบ ทองเปาด์ ซึ่งหลบหนีการปราบปรามไปเข้าร่วมการต่อสู้กับพรรคคอมมิวนิสต์แห่งประเทศไทย โดยได้รับเป็นทนายความให้แก่คณะนักศึกษาและประชาชนที่ถูกกล่าวหาว่าเป็นคอมมิวนิสต์ ต่อมาได้รับเชิญจากคณะกรรมการทหารภาคอีสานขึ้นไปเยี่ยมฐานที่มั่น พร้อมกับคณะอีกหลายคนที่พื้นที่กาฬสินธุ์ เมื่อ พ.ศ. 2520
ไพศาลเคยว่าความในคดีความสำคัญเช่น คดียึดธนาคารแหลมทอง การรับเป็นทนายความให้แก่คณะทหารในคดีกบฏเมษาฮาวาย และให้แก่นายสุภาพ พัตรอ๋อง ผู้นำกรรมกรอ้อมน้อย ในคดีที่ถูกกล่าวหาว่าเป็นคอมมิวนิสต์
ไพศาลได้เข้าสู่ตำแหน่งที่เกี่ยวกับการเมืองครั้งแรกด้วยการเป็นคณะผู้บริหารองค์การสื่อสารมวลชนแห่งประเทศไทย (อ.ส.ม.ท.) ในปี พ.ศ. 2531 หลังจากนั้นก็ได้รับแต่งตั้งให้เป็นคณะผู้บริหารรัฐวิสาหกิจอีกหลายแห่งต่อเนื่องมาอีกหลายปี
ต่อมาได้ร่วมงานกับพลเอกชวลิต ยงใจยุทธโดยเป็นที่ปรึกษากฎหมาย ได้รับแต่งตั้งให้เป็นที่ปรึกษาโครงการ C3I โครงการน้ำพระทัยจากในหลวง เพื่อพัฒนาภาคตะวันออกเฉียงเหนือ และเป็นที่ปรึกษาในคณะกรรมการปฏิรูประบบราชการ ได้รับการแต่งตั้งเป็นสมาชิกวุฒิสภา (ดำรงตำแหน่ง 22 มี.ค. 2539 - 21 มี.ค. 2543)
ไพศาลยังเป็นกรรมการในคณะกรรมการวิชาชีพการแพทย์แผนไทย และเป็นกรรมการในคณะกรรมการป้องกันและปราบปรามยาเสพติดแห่งชาติ ในทางสังคมและเศรษฐกิจ มีตำแหน่งเป็น เลขาธิการสมาคมวัฒนธรรมและเศรษฐกิจไทย-จีน
หลังร่วมงานกับพลเอกชวลิตแล้ว ไพศาลได้ร่วมงานกับกลุ่มผู้จัดการ โดยเรียบเรียงหนังสือ "สามก๊ก ฉบับคนขายชาติ" (ใช้นามปากกา "เรืองวิทยาคม") และเขียนคอลัมน์ "ข้างประชาราษฎร์" (ใช้นามปากกา "สิริอัญญา" ) ผลงานนี้ทำให้ไพศาลได้รับประทานรางวัลนักเขียนบทความดีเด่นประจำปี 2552 จากหม่อมเจ้าหญิงกรณิกา จิตรพงศ์ พระธิดาในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์
จนกระทั่งเหตุการณ์รัฐประหารเมื่อคืนวันที่ 19 กันยายน พ.ศ. 2549 ไพศาลถูกเรียกตัวโดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข เพื่อทำหน้าที่ร่างประกาศของคณะ พร้อมกับมีชัย ฤชุพันธุ์ และต่อมาได้รับการแต่งตั้งให้เป็นสมาชิกสภานิติบัญญัติแห่งชาติ (ดำรงตำแหน่ง 12 ต.ค. 2549 - 2 มี.ค. 2551)
หลังจากนี้ยังคงทำหน้าที่เป็นนักเขียนบทความให้แก่หนังสือพิมพ์ผู้จัดการ หนังสือพิพม์แนวหน้าและเป็นวิทยากรอิสระให้กับสถานีโทรทัศน์ผ่านดาวเทียม เอเอสทีวี ผู้จัดการ สุวรรณภูมิ และช่อง ๑๓ สยามไท และเป็นบรรณาธิการเรื่องโหราศาสตร์ ให้แก่เว็บไซต์ ไพศาลวิชัน.คอม ด้วย
ชีวิตส่วนตัวสมรสแล้ว มีบุตร 2 คน ยามว่างชอบอ่านหนังสือ เล่นหมากฮอส หมากรุก ปลูกต้นไม้ และศึกษาพระพุทธศาสนา นอกจากนี้ ไพศาลก็สนใจในวิชาโหราศาสตร์ เคยเขียนพยากรณ์สงกรานต์ให้แก่หนังสือพิมพ์ผู้จัดการอยู่หลายปี
รายชื่อภาพยนตร์ไทย พ.ศ. 2537
'''รายชื่อภาพยนตร์ไทย ที่ออกฉายครั้งแรกในปี พ.ศ. 2537/1994'''
เปรมสินี รัตนโสภา
เปรมสินี รัตนโสภา (เกิด 11 สิงหาคม พ.ศ. 2524) ชื่อเล่น ครีม เป็นนักแสดงและนางแบบชาวไทย เข้าสู่วงการด้วยการถ่ายแบบนิตยสารวัยรุ่น ก่อนที่จะมาเป็นที่รู้จักจากการแสดงละครโทรทัศน์ ผลงานละครโทรทัศน์สร้างชื่อ ได้แก่ สาวน้อยประแป้ง, ปีกมาร, ตุ๊กตาเริงระบำ, ศิลามณี, สาวใช้ไฮเทค เป็นต้น
ประวัติ
เปรมสินี รัตนโสภา หรือ ครีม เกิดเมื่อวันที่ 11 สิงหาคม พ.ศ. 2524 เป็นนักแสดงหญิงชาวไทย ดาราสาวเจ้าของหุ่นสูงโปร่ง เป็นชาวกรุงเทพมหานคร เข้าเนอสเซอรี่ที่โรงเรียนนาฏศิลป์สัมพันธ์ ตั้งแต่อายุ 2 ปีครึ่ง เมื่ออายุ 3 ปี เข้าศึกษาที่โรงเรียนราชินีบน จนสำเร็จชั้นมัธยมศึกษาปีที่ 5 จากนั้นสอบเทียบเข้าศึกษาที่มหาวิทยาลัยอัสสัมชัญ และได้ย้ายมาสำเร็จการศึกษาระดับปริญญาตรีที่คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ นอกจากนี้เธอยังมีผลงานด้านการแสดงละคร ภาพยนตร์ และ อื่นๆอีกมากมาย ปัจจุบันเธอหันมาทำธุรกิจส่วนตัวและรับงานแสดงบ้างเมื่อมีโอกาส
ชีวิตส่วนตัว
เปรมสินีเคยให้สัมภาษณ์ในรายการหนึ่งว่าหลายคนชอบมองว่าเธอเป็นสาวหวาน ด้วยหน้าตาแต่ความจริงนั้นเธอเป็นคนที่นิสัยห้าว พูดตรงมีระเบียบกับการจัดการเวลาเพราะครอบครัวของเธอเลี้ยงดูแบบแมนๆเนื่องจากมีคุณพ่อเป็นทหาร เธอชอบรับประทานอาหารไทย ชอบวัฒนธรรมไทยเป็นอย่างมาก เพื่อนสนิทของเธอในวงการคือ เอมี่ กลิ่นประทุม มรกต แสงทวีป ปานวาด เหมมณี อีกทั้งยังมี วิริฒิพา ภักดีประสงค์ นักแสดงและอดีตวีเจ ที่เป็นรุ่นพี่โรงเรียนเดียวกันกับเธอ พวกเขารู้จักกันมากนานตั้งแต่เด็ก
ปัจจุบัน เปรมสินี สมรสแล้วกับนักธุรกิจและช่างภาพ ปีเตอร์ จิรวัฒน์ พฤกษ์ภูรีพงษ์ แฟนหนุ่มนอกวงการที่คบหาดูใจกันมาหลายปี งานหมั้น วันที่ 19 มกราคม พ.ศ. 2560 ที่โรงแรม แมนดาริน โอเรียนเต็ล และงานฉลองมงคลสมรสวันที่ 5 มีนาคม พ.ศ. 2560 ปัจจุบันเลิกรากันแล้ว
รายชื่อแหล่งมรดกโลกในเอเชียตะวันออก
องค์การยูเนสโกได้ขึ้นทะเบียนสถานที่สำคัญใน 5 ประเทศในภูมิภาคเอเชียตะวันออก (ประเทศเกาหลีใต้ เกาหลีเหนือ จีน ญี่ปุ่น และมองโกเลีย) เป็นมรดกโลกมากกว่า 100 แห่ง
สโมสรฟุตบอลคาโงชิมะยูไนเต็ด
สโมสรฟุตบอลคาโงชิมะยูไนเต็ด (鹿児島ユナイテッドFC; Kagoshima United FC) เป็นสโมสรฟุตบอลที่เล่นอยู่ในเจลีก ดิวิชัน 3 ของประเทศญี่ปุ่น มีถิ่นฐานอยู่ที่เมืองคาโงชิมะ จังหวัดจังหวัดคาโงชิมะ ทางตอนใต้ของญี่ปุ่น ก่อตั้งขึ้นเมื่อปี ค.ศ. 2014 จากการรวมตัวกันของอดีตสโมสร โวลกา คาโงชิมะ (ヴォルカ鹿児島) กับ เอฟซี คาโงชิมะ (FC KAGOSHIMA)
ในอดีตเคยมีนักฟุตบอลทีมชาติไทยรุ่นเยาวชนมาเล่นอยู่ที่สโมสรแห่งนี้ด้วยคือ สิทธิโชค ภาโส
ประวัติ
โวลกา คาโงชิมะ เคยเล่นอยู่ในลีกฟุตบอลของภูมิภาคคีวชู ทางตอนใต้ของญี่ปุ่นมาตั้งแต่ปี 1973 และได้ผ่านเข้าไปเล่นรอบเพลย์ออฟรายการ Regional League Promotion Series เพื่อขึ้นไปเล่นลีกอาชีพ Japan Football League (JFL) ซึ่งเป็นลีกระดับล่าง (ปัจจุบันคือลีกระดับ 4 ของญี่ปุ่น) แต่ยังไม่เคยไปถึงฝั่งฝัน
ส่วนทาง เอฟซี คาโงชิมะ (ชื่อเดิม NIFS United FC) ก็พยายามเลื่อนชั้นขึ้นมาเล่นในลีกฟุตบอลของภูมิภาคคีวชูเช่นเดียวกัน และทำได้สำเร็จในปี 2004 แต่ก็ไม่สามารถไปต่อถึงลีก JFL ได้
จนกระทั่งสมาคมฟุตบอลภูมิภาคคาโงชิมะ มีแนวคิดจะรวมทีมโวลกา คาโงชิมะ กับเอฟซี คาโงชิมะ เข้าด้วยกัน โดยแนวคิดนี้มีมาตั้งแต่ปี 2012 แต่ตกลงกันไม่สำเร็จ ต่อมา สามารถเจรจากันได้และรวมตัวกันได้สำเร็จโดยตั้งเป้าหมายจะเลื่อนชั้นขึ้นเจลีกให้สำเร็จ ต่อมาในปี 2013 หลังจากรวมตัวกันแล้ว สโมสรคาโงชิมะยูไนเต็ดสามารถผ่านเข้าสู่รอบสุดท้ายของรายการเพลย์ออฟได้ และได้เลื่อนขึ้นไปเล่น JFL ในฤดูกาล 2014
และในเดือนพฤศจิกายน 2015 สโมสรทำผลงานได้ดีจนได้ผ่านเข้าไปเล่นในเจลีก ดิวิชัน 3 และเมื่อสโมสรได้ไลเซนส์จากทางเจลีกให้เข้าร่วมการแข่งขัน สโมสรก็ได้เข้าแข่งขันอยู่ในลีกระดับ 3 นี้จนถึงปัจจุบัน
ตราสโมสร
ตราสโมสรประกอบไปด้วยภูเขาไฟซากูราจิมะ ภูเขาไฟชื่อดังของจังหวัด และอ่าวคาโงชิมะ ส่วนสีแดงในตราสโมสรเป็นสีของสโมสรโวลกา คาโงชิมะ ส่วนสีฟ้าเป็นสีของสโมสรเอฟซี คาโงชิมะ
เจน คอร์ติส
'''เจน คอร์ติส ''' (เกิดเมื่อวันที่ 21 มิถุนายน ค.ศ. 1948) เป็นนักกีฬาว่ายน้ำชาวออสเตรเลีย เคยเข้าร่วมการแข่งขันประเภทหญิง 400 เมตร ท่าผสมรายบุคคลในการแข่งขันโอลิมปิกฤดูร้อน 1964
โวลเดอมาร์ เฮกลุนด์
ชีวิตช่วงต้น
เฮกลุนด์เข้าเรียนที่วืยบอร์ก และศึกษาวิศวกรรมโยธาเป็นระยะเวลาสี่เทอมที่มหาวิทยาลัยเทคโนโลยีเฮลซิงกิ ส่วนในปี ค.ศ. 1915 เขาเป็นหนึ่งในชายหนุ่มคนแรกที่อาสาไปประเทศเยอรมนีเพื่อเรียนรู้ทักษะทางทหาร เพื่อต่อสู้เพื่ออิสรภาพของฟินแลนด์จากจักรวรรดิรัสเซีย พวกเขาเข้าร่วมกองพันเยเกอร์ที่ 27 (ประเทศฟินแลนด์) (Königlich Preussisches Jägerbataillon Nr. 27) เขาได้รับประสบการณ์การต่อสู้ในสงครามโลกครั้งที่หนึ่งในแนวรบด้านตะวันออกของเยอรมนีในสงครามที่แม่น้ำไลลูเปและอ่าวรีกา ในตอนท้ายการฝึกของเขา เฮกลุนด์ยังได้เรียนภาษาสวีเดน
สงครามกลางเมือง
เฮกลุนด์กลับมายังประเทศฟินแลนด์ในวันที่ 17 พฤศจิกายน ค.ศ. 1917 และเป็นหัวหน้ากลุ่มลักลอบนำวัตถุระเบิดและอาวุธ ซึ่งเขาซ่อนตัวอยู่ในวึยบอร์ก เฮกลุนด์ได้ฝึกกองกำลังท้องถิ่น และเป็นผู้รับผิดชอบของหน่วยทหารขาวชุดแรก ซึ่งเป็นผู้นำในการรบที่คาเรเลียในวันที่ 26 มกราคม ค.ศ. 1918 ในยุทธการที่วืยบอร์ก ซึ่งเป็นศึกครั้งสุดท้ายของสงคราม เขาได้เป็นผู้ช่วยอาร์เน ซิห์โว
สงครามโลกครั้งที่สอง
ในสงครามฤดูหนาว เฮกลุนด์เป็นผู้บัญชาการกองพลที่สี่แห่งประเทศฟินแลนด์ โดยเป็นผู้บัญชาการในยุทธการที่คอลลาในช่วงสงครามฤดูหนาว นายพลเฮกลุนด์เป็นที่จดจำสำหรับคำพูด "จะคุ้มครองคอลลาร์ไว้หรือไม่ ?" (Kestääkö Kollaa ?) ซึ่งร้อยโท อาร์เน ยูติไลเนน ตอบว่า "ครับ จะคุ้มครองมันไว้ เว้นเสียแต่ว่าจะสั่งให้หนีออกไป"
คาเรน ลอร์ด (นักกีฬาว่ายน้ำ)
คาเรน ลอร์ด (เกิดเมื่อวันที่ 13 มีนาคม ค.ศ. 1970) เป็นนักกีฬาว่ายน้ำชาวออสเตรเลีย เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1988
เจ้าชายว็อล์ฟกังแห่งเฮ็สเซิน
เจ้าชายว็อล์ฟกังแห่งเฮ็สเซิน (Prince Wolfgang of Hesse) เป็นผู้อ้างสิทธิในราชบัลลังก์ฟินแลนด์ ตั้งแต่วันที่ 28 พฤษภาคม ค.ศ. 1940 ถึง 12 กรกฎาคม ค.ศ. 1989
เจ้าชายว็อล์ฟกัง ประสูติเมื่อวันที่ 6 พฤศจิกายน ค.ศ. 1896 เป็นพระโอรสองค์ที่ 4 ของเจ้าชายเฟรเดอริก ชาร์ลแห่งเฮ็สเซินกับเจ้าหญิงมาร์กาเรเทแห่งปรัสเซีย พระบิดาของพระองค์ได้รับเลือกให้ครองราชย์เป็นพระมหากษัตริย์แห่งฟินแลนด์ ทำให้พระองค์จะดำรงพระอิสริยยศเป็นมกุฎราชกุมาร แต่พระบิดาของพระองค์สละสิทธิ์ไปเมื่อ 14 ธันวาคม ค.ศ. 1918
พระองค์เสกสมรสเมื่อ 17 กันยายน ค.ศ. 1924 กับเจ้าหญิงมาเรีย อเล็กซานดร้าแห่งบาเดินธิดาเจ้าชายแมกซีมีเลียนบาเดนกับเจ้าหญิงมารี หลุยส์แห่งฮันโนเฟอร์ ทั้งสองพระองค์ไม่มีพระราชโอรส-ธิดาด้วยกัน
เจ้าชายว็อล์ฟกัง สิ้นพระชนม์เมื่อ 12 กรกฎาคม ค.ศ. 1989 พระชันษา 92 ปี เจ้าชายไฮนริชแห่งเฮ็สเซิน-คาสเซิล พระภาติยะ จึงเป็นผู้อ้างสิทธิในราชบัลลังก์พระองค์ต่อมา
คาร์ล ไซส์
คาร์ล ไซส์ (Carl Zeiss, Carl Zeiß; 11 กันยายน ค.ศ. 1816 – 3 ธันวาคม ค.ศ. 1888) เป็นผู้เชี่ยวชาญด้านเลนส์และแว่นตาชาวเยอรมัน และเป็นผู้ก่อตั้งบริษัทคาร์ล ไซส์ อาเก (ผู้ผลิตอุปกรณ์ทัศนศาสตร์ เครื่องมือวัดทางอุตสาหกรรม และอุปกรณ์จักษุแพทย์) มาตั้งแต่ ค.ศ. 1846 ที่เมืองเยนา (Jena) ประเทศเยอรมนี โดยร่วมมือกับแอนสท์ อับเบอ (Ernst Abbe) และอ็อทโท ช็อท (Otto Schott)
อ้างอิง
18161888
ซู เลวิส
ซู เลวิส (เกิดเมื่อวันที่ 28 ธันวาคม ค.ศ. 1954) เป็นนักกีฬาว่ายน้ำ เคยเข้าร่วมการแข่งขันกีฬาว่ายน้ำในโอลิมปิกฤดูร้อน 1972
เชียรช่วง กัลยาณมิตร
ศาสตราจารย์ เชียรช่วง กัลยาณมิตร อดีตเลขาธิการพรรคประชาราช อดีตคณะทำงานด้านการประชาสัมพันธ์ของพรรคประชาธิปัตย์ นายกสมาคมพัฒนานักวิทยาศาสตร์เอเชียตะวันออกเฉียงใต้ (ASDF)
อิจิโย ฮิงูจิ
อิจิโย ฮิงูจิ (2 พฤษภาคม ค.ศ. 1872 – 23 พฤศจิกายน 1896) ชื่อจริง นัตสึโกะ ฮิงูจิ หรือ นัตสึ ฮิงูจิ  เป็นอดีตนักเขียนชาวญี่ปุ่นจากยุคเมจิ และนักเขียนหญิงมืออาชีพคนแรกของวรรณกรรมสมัยใหม่ในประเทศญี่ปุ่น ฮิงูจิมีความเชี่ยวชาญด้านการประพันธ์เรื่องสั้นและบทกวี อีกทั้งยังเป็นนักจดบันทึกประจำวันรวมเรื่อง
เชียรช่วง กัลยาณมิตร
ประวัติ
เชียรช่วง กัลยาณมิตร เป็นบุตรชายของนายช่วง กัลยาณมิตร จบการศึกษาระดับปริญญาเอกจากมหาวิทยาลัยพอร์ตแลนด์ รัฐออริกอน ด้านวิศวกรรมวางระบบและบริหารงานผลิต มีประสบการณ์การทำงานในสหรัฐอเมริกาหลายปี ก่อนกลับมาใช้ชีวิตอยู่ในประเทศไทย
อิจิโย ฮิงูจิ
ชีวิตช่วงแรก
นัตสึโกะ ฮิงูจิ เกิดเมื่อวันที่ 2 พฤษภาคม ค.ศ. 1872 ในโตเกียว โดยเป็นลูกคนที่สี่และลูกสาวของที่สอง ของโนริโยชิ ฮิงูจิ และอายาเมะ "ทากิ" ฟูรูยะ ผู้ปกครองของเธอมาจากชนบทใกล้จังหวัดยามานาชิ แต่บิดาของเธอพยายามจนได้รับสถานะซามูไรมาในปี 1867 อย่างไรก็ตามเขาก็ได้ครองตำแหน่งอยู่ไม่นานก่อนที่ชนชั้นซามูไรจะถูกโค่นล้มลงในการฟื้นฟูพระราชอำนาจสมัยเมจิ การที่ฮิงูจิเติบโตในครอบครัวซามูไรมาก่อนมีอิทธิพลต่อตัวตนของเธอ
Ŭ
ตัวอักษร Ŭ (ตัวเล็ก: ŭ) เป็นรูปแบบหนึ่งของอักษรละติน U ที่มี บรีฟ (breve) อยู่ด้านบน โดยถูกใช้ในบริบทที่หลากหลาย Ŭ เป็นตัวอักษรที่ใช้ในภาษาเอสเปรันโต
เชียรช่วง กัลยาณมิตร
การทำงาน
เชียรช่วง กัลยาณมิตร มีตำแหน่งเป็นคณะกรรมการบริหารงานสถาบันวิจัยและพัฒนาอุตสาหกรรมโทรคมนาคม อีกทั้งยังเป็นกรรมการบริหาร บริษัท สเติร์น สจ๊วต (ประเทศไทย) จำกัด ซึ่งเป็นบริษัทที่ปรึกษาของสำนักงานคณะกรรมการนโยบายรัฐวิสาหกิจ (สคร.) ที่ให้นำระบบบริหารที่ใช้ชื่อว่า EVA (ECONOMIC VALUE ADDED) มาใช้บริหารจัดการองค์กรรัฐวิสาหกิจ ซึ่งระบบนี้ใช้เป็นมาตรฐานในองค์กรชั้นนำ ทั้งในและต่างประเทศ และเป็นหนึ่งในคณะกรรมการของสภาวิจัยแห่งชาติ สาขาเศรษฐศาสตร์
เชียรช่วง กัลยาณมิตร เป็นศาสตราจารย์วุฒิคุณวิศวกรรมคอมพิวเตอร์ ,Faculty of Sciences and Engineering Curtin University,Perth Australia
อิจิโย ฮิงูจิ
ชีวิตช่วงแรก
ในปี 1886 ฮิงูจิเริ่มศึกษาวากะ (กวีญี่ปุ่น) ที่โรงเรียนเอกชนฮางิโนยะ ดำเนินกิจการโดยอูตาโกะ นากาจิมะ เธอได้รับบทเรียนกวีและการบรรยายเกี่ยวกับวรรณกรรมญี่ปุ่นเป็นประจำทุกสัปดาห์ นอกจากนี้ยังมีการประกวดแต่งกวีประจำเดือนที่ทั้งศิษย์เก่าและปัจจุบันสามารถเข้าร่วมการประกวดได้ บทกวีที่สอนในโรงเรียนนี้ส่วนมากเป็นกวีแบบอนุรักษ์นิยมของยุคเฮฮัง ฮิงูจิรู้สึกด้อยกว่านักเรียนคนอื่น ๆ ที่ส่วนใหญ่มาจากครอบครัวชนชั้นสูง
แรงกดดันของฮิงูจิในการเป็นนักเขียนนั้นแจ่มแจ้งมากยิ่งขึ้นในปี 1891 เมื่อเธอเริ่มเขียนไดอารีอย่างจริงจัง ในสมุดของฮิงูจิมีความยาวประมาณ 100 หน้าที่ครอบคลุมชีวิต 5 ปีที่เหลือของเธอ บอกเล่าความรู้สึกของฐานะที่ด้อยกว่าในสังคม ความขลาดของเธอ และความยากจนของครอบครัวที่ค่อย ๆ เพิ่มมากขึ้น ไดอารีของฮิงูจิเปรียบได้เหมือนสถานที่ที่เธอสามารถยืนยันเจตจำนง ความรู้สึกนึกคิด และมุมมองของเธอที่มีต่อวรรณศิลป์ของผู้อื่นหรือของผู้อื่นที่มีต่อเธอได้
เชียรช่วง กัลยาณมิตร
การเมือง
ดร.เชียรช่วง ได้เข้าไปร่วมงานเคยร่วมงานกับนายอานันท์ ปันยารชุน สมัยดำรงตำแหน่งนายกรัฐมนตรีในการแก้ปัญหาจราจรในกรุงเทพมหานคร และเคยร่วมงานกับพรรคพลังธรรมในปี พ.ศ. 2535 เป็นระยะเวลาสั้น ๆ โดยไม่มีบทบาทอะไรมาก และในการเลือกตั้งเมื่อปลายปี พ.ศ. 2539 ดร.เชียรช่วง ได้เข้าไปทำงานด้านประชาสัมพันธ์ให้กับทางพรรคประชาธิปัตย์ซึ่งในครั้งนั้นแข่งขันกับทางพรรคความหวังใหม่ โดยเป็นผู้คิดประโยคที่ว่า "ไม่เลือกเรา เขามาแน่"
ในรัฐบาล พ.ต.ท.ทักษิณ ชินวัตร ดร.เชียรช่วง เป็นผู้หนึ่งที่ออกมาเคลื่อนไหวต่อต้านรัฐบาล โดยเป็นผู้ต่อต้านกฎหมายขายชาติ 11 ฉบับ ร่วมกับ นายอัมรินทร์ คอมันตร์ และ นายประชัย เลี่ยวไพรัตน์
อิจิโย ฮิงูจิ
ความพยายามในการเป็นนักเขียน
ในปี 1889 สองปีให้หลังการเสียชีวิตของพี่ชายคนโต บิดาของเธอเสียชีวิต อันเป็นผลมาจากการลงทุนธุรกิจที่ล้มเหลวจากขาดแคลนเงินทุน นอกจากนี้คู่หมั้นของเธอที่เป็นนักกฎหมายและว่าที่ผู้ว่าการ ซาบูโร ชิบูยะ ก็ได้บอกเลิกสัญญาหมั้น ฮิงูจิได้ย้ายไปอยู่ที่ฮางิโนยะเพื่อฝึกงานตามคำแนะนำของครู แต่หลังจากนั้นไม่กี่เดือนฮิงูจิก็ย้ายออกมาอีกครั้งหลังเธอไม่พอใจในปริมาณงานบ้านที่เธอต้องทำ ฮิงูยิย้ายไปที่ย่านฮงโงพร้อมด้วยมารดาและน้องสาวของเธอ ที่นั่นพวกเธอได้รายได้จากการทอผ้าและบริการซักผ้า ฮิงูจิเห็นเพื่อนของเธอที่ประสบความสำเร็จ คาโฮะ มิยาเกะ ผู้แต่งนวนิยาย ยาบุโนะอูงูยซุ และมิยาเกะที่ได้รับความเคารพยิ่ง ฮิงูจิตัดสินใจที่จะเป็นนักเขียนนวนิยายเพื่อช่วยเหลือครอบครัวของเธอ
ความพยายามของฮิงูจิขั้นต้นในการเขียนเรื่องแต่งคือการเขียนในรูปแบบของเรื่องสั้นก่อน ในปี 1891 ฮิงูจิพบกับที่ปรึกษาในอนาคตที่เธอคิดว่าน่าจะคอยให้ความช่วยเหลือเธอได้ โทซุย นาการาอิ ฮิงูจิตกหลุมรักเขาโดยที่ไม่รู้ว่าในอายุ 31 ปีของเขา นาการาอินั้นมีชื่อเสียงจากการชู้สาว อีกทั้งยังไม่รู้ตัวอีกว่าเขาได้เขียนวรรณกรรมชื่อดังที่มุ่งเน้นเพียงแต่ความสนุกเพลิดเพลินของสาธารณชนและไม่ได้หวังว่าวรรณกรรมของเขาจะเป็นส่วนหนึ่งของวรรณกรรมที่มีความจริงจัง ที่ปรึกษาของเธอไม่ได้คืนความรักของเธอให้แก่เขา หากแต่ดูแลในฐานะน้องสาวเท่านั้น ความสัมพันธ์ที่ล้มเหลวนี้จะเป็นแก่นเรื่องที่เกิดขึ้นใหม่ในงานเขียนของฮิงูจิ
เชียรช่วง กัลยาณมิตร
การเมือง
หลังการรัฐประหารในปี พ.ศ. 2549 ดร.เชียรช่วงถูกกล่าวหาว่าถูกรับจ้างให้ทำงานด้านการประชาสัมพันธ์ให้กับคณะมนตรีความมั่นคง (คมช.) ด้วยจำนวนเงินที่สูงถึง 12 ล้านบาท ด้วยความที่เป็นญาติผู้น้องของ พล.อ.สพรั่ง กัลยาณมิตร ผู้ช่วยผู้บัญชาการทหารบก
อิจิโย ฮิงูจิ
ความพยายามในการเป็นนักเขียน
ในเดือนมีนาคม 1892 ฮิงูจิได้ออกวรรณกรรมเรื่องแรกชื่อ ยามิซากูระ ตีพิมพ์ในฉบับแรกของนิตยสารมูซาชิโนะ ภายใต้นามปากกา อิจิโย ฮิงูจิ เรื่องราวจากยุคแรกนี้ (1892–1894) ได้รับอิทธิพลเป็นอย่างมากจากความยากจนในยุคเฮอัง ฮิงูจิรู้สึกถูกบีบบังคับในการฝึกสอนการเขียนวรรณกรรมคลาสสิก เนื้อเรื่องนั้นไม่แข็งแรง มีการพัฒนาตัวละครเพียงเล็กน้อย และเต็มไปด้วยความรู้สึกอ่อนไหวที่มากเกินไป โดยเฉพาะอย่างยิ่งเมื่อเปรียบเทียบกับสิ่งที่ฮิงูจิเขียนไปอย่างพร้อมกันในไดอารีของเธอ แต่หลังจากนั้นฮิงูจิก็พัฒนาความสามารถของเธออย่างรวดเร็ว ฮิงูจิเริ่มมีแก่นเรื่องที่เป็นเอกลักษณ์ของเธอ เช่น ความสัมพันธ์แบบสามเหลี่ยมความรักของหญิงสาวโดดเดี่ยวและสวยงามที่สูญเสียบิดามารดาของพวกเธอไป, ชายหนุ่มหล่อที่ทิ้งแฟนสาวของเขาไป (และยังคงอยู่ในเนื้อเรื่องโดยไม่โดดเด่น) และคนขอทานเข้าตาจนที่ตกหลุมรักผู้หญิง อีกหนึ่งแก่นเรื่องที่ฮิงูจิมักใช้คือความทะเยอทะยานและความโหดร้ายของชนชั้นกลางในยุคเมจิ
เชียรช่วง กัลยาณมิตร
การเข้ารับตำแหน่งเลขาธิการพรรคประชาราช
ในวันที่ 19 ตุลาคม พ.ศ. 2550 ดร.เชียรช่วง กัลยาณมิตร ได้รับการเลือกจากสมาชิกพรรคประชาราชให้ดำรงตำแหน่งเลขาธิการพรรคแทนที่นางอนงค์วรรณ เทพสุทิน ที่ลาออกไป แต่ในวันรุ่งขึ้น คือ วันที่ 20 ตุลาคม ที่มีข่าวว่าพรรคประชาราช พรรคมัชฌิมาธิปไตย และพรรครวมใจไทยชาติพัฒนา จะรวมกันนั้น นายเสนาะได้กล่าวที่บ้านของนายไกรศักดิ์ ชุณหะวัณ สมาชิกพรรคประชาธิปัตย์ ที่ซอยราชครูว่า ดร.เชียรช่วง มีตำแหน่งอยู่ในหลายบริษัท หลายที่ ที่อาจใช้การเมืองเอื้อประโยชน์ให้แก่ตนเองได้ จึงไม่เหมาะสมกับตำแหน่งเลขาธิการพรรค และได้ขอลาออกไป
ตระกูลกัลยาณมิตร
ในปี 2558 ทางวัดกัลยาณมิตรวรมหาวิหารได้มีการทุบโบราณสถานีภายในวัด ส่งผลให้เจดีย์บรรจุอัฐิและอังคารของราชสกุล "ประวิตร" และสกุล "กัลยาณมิตร" ได้รับความเสียหาย จึงได้มีการเตรียมฟ้องร้องเอาที่ดินคืนจากทางวัด
Ĵ
ตัวอักษร Ĵ (ตัวเล็ก: ĵ) เป็นรูปแบบหนึ่งของอักษรละติน J ที่มีเซอร์คัมเฟล็กซ์ (circumflex) อยู่ด้านบน โดยถูกใช้ในบริบทที่หลากหลายในสัทอักษรสากลแสดงนี้เสียงโดยสัญลักษณ์ [ʒ]
Ĵ เป็นตัวอักษรที่ใช้ในภาษาเอสเปรันโต
อิจิโย ฮิงูจิ
ความพยายามในการเป็นนักเขียน
วรรณกรรมเรื่องอูโมเรงิ คือสัญญาณในการเป็นนักเขียนมืออาชีพของฮิงูจิ อูโมเรงิ ถูกตีพิมพ์ในวรสารที่มีชื่อเสียง มิยาโกะโนะฮานะ ในเดือนพฤศจิกายนและธันวาคม 1892 เพียงแค่ 9 เดือนหลังจากเธอได้เริ่มเขียนอย่างจริงจัง ผลงานของฮิงูจิได้รับความสนใจและเธอเองก็ได้รับการยอมรับในฐานะนักเขียนหน้าใหม่
บั้นปลายชีวิต
ในปี 1893 ฮิงูจิ มารดา และน้องสาวของเธอย้ายออกมาจากบ้านชนชั้นกลาง และย้ายมาอยู่ในเมืองยากจนที่พวกเขาเปิดร้านเครื่องเขียนก่อนที่จะล้มไป ที่พักอาศัยใหม่ของพวกเขาใช้เวลาเดินทางด้วยการเดิน 5 นาทีจากโยชิวาระ ซึ่งเป็นย่านโคมแดงในโตเกียว ประสบการณ์ของฮิงูจิระหว่างการใช้ชีวิตอยู่ในละแวกนี้จะถูกนำไปใช้เขียนวรรณกรรมของเธอ โดยเฉพาะอย่างยิ่งเรื่อง ทาเกะคูราเบะ
เรื่องราวชีวิตผู้ใหญ่ของฮิงูจิ (1894–1896) นั้นไม่ได้มีเพียงแค่ประสบการณ์ที่เธอได้พักอาศัยอยู่ใกล้ย่านโคมแดงและการตระหนักรู้ถึงสภาพอันเลวร้ายของผู้หญิงเท่านั้น แต่โดยอิทธิพลจากเรื่องแต่งของอิฮาระ ไซกากุ นักเขียนในศตวรรษที่ 17 ที่ฮิงูจิได้ค้นพบ วรรณกรรมของฮิงูจิในยุคนี้ เช่น โอสึโงโมริ, นิโงริเอะ , จูซังยะ , ทาเกะคูราเบะ และ วากาเระมิจิ (
ความโด่งดังของฮิงูจิจากวรรณกรรมที่ออกล่าสุดของเธอแพร่ไปยังผู้ที่ครองอำนาจในโตเกียวต่าง ๆ ฮิงูจิได้รับการยกย่องว่าเป็น "สตรีคนสุดท้ายของยุคเมจิเก่า" ในบ้านอันเรียบง่ายของฮิงูจิ เธอได้รับการเยี่ยมเยียนโดยนักเขียน นักศึกษากวี ผู้ชื่นชอบในผลงาน นักวิจารณ์ และบรรณาธิการเพื่อขอให้เธอมาร่วมงานด้วย หลังจากฮิงูจิที่มักมีอาการปวดศีรษะอยู่บ่อยครั้ง จึงเลิกการเขียนไป ต่อมาบิดาและพี่ชายคนโตของฮิงูจิที่เป็นวัณโรคมาก่อนหน้าเธอ ก็ทำให้ได้รับเชื้อวัณโรคด้วย ฮิงูจิเสียชีวิตในวันที่ 23 พฤศจิกายน 1896 ด้วยอายุ 24 ปี ร่างของฮิงูจิถูกฝังไว้ที่สุสานสึกิจิฮงกังจิวาดาโบริในซูงินามิ โตเกียว
งานเขียนคัดสรร
ฮิงูจิได้เขียนผลงานเรื่องสั้นทั้งสิ้น 21 เรื่อง กวีเกือบ 4,000 บท รวมถึงเรียงความและไดอารีหลายเล่ม ปีดังต่อไปนี้หมายถึงปีที่มีการตีพิมพ์ครั้งแรก
การแปล
วรรณกรรมของฮิงูจิถูกแปลในหลายภาษา การแปลภาษาอังกฤษครั้งแรกย้อนกลับไปในช่วงปี 1903 (โอสึโงโมริ; โดยเทอิ ฟูจิโอะ) ในปี 1981 โรเบิร์ต ลิญงส์ แดนลี่ ได้คัดเลือกวรรณกรรม 9 เรื่องของฮิงูจิและนำมาแปลใหม่อีกครั้
วรรณกรรมบางเรื่องยังถูกแปลจากภาษาญี่ปุ่นคลาสสิกที่ฮิงูจิใช้ในทุกเรื่องที่เธอเขียน มาเป็นภาษาญี่ปุ่นสมัยปัจจุบัน เช่น การแปลของนิโงริเอะ โดยฮิโรมิ อิโต  หรือทาเกะคูราเบะ โดยฟูมิโกะ เอ็นจิ
มรดก
ภาพยนตร์ที่อิงจากชีวิตของฮิงูจิเรื่องฮิงูจิ อิจิโย ถูกฉายในปี 1939 นำแสดงโดย อิซูซุ ยามาดะ และกำกับโดยเคียวตาโร นามิกิ ฮิงูจิยังเป็นตัวชูโรงในละครเวทีโดยฮิซาชิ อิโนอูเอะ เรื่องซุตซือคาตาโกริ ฮิงูจิ อิจิโย ที่ทำการแสดงครั้งแรกในปี 1984
มูซา
ตามคัมภีร์กุรอาน นบีมูซาเกิดในครอบครัวชาวอิสราเอล ในวัยเด็กท่านถูกใส่ไว้ในตะกร้าซึ่งไหลไปทางแม่น้ำไนล์และในที่สุดมูซาก็ถูกค้นพบโดยอาซียะฮ์ ภรรยาของฟาโรห์ (ฟิรเอาน์) ซึ่งตั้งนบีมูซาเป็นบุตรบุญธรรมของนาง หลังจากโตเป็นผู้ใหญ่แล้ว นบีมูซาก็อาศัยอยู่ในมัดยันก่อนจะออกเดินทางไปอียิปต์อีกครั้งเพื่อประกาศศาสนาให้ฟาโรห์ ในระหว่างการเป็นนบีของท่าน กล่าวกันว่านบีมูซาได้ทำปาฏิหาริย์มากมาย และยังมีรายงานว่าได้สนทนาเป็นการส่วนตัวกับอัลลอฮ์ ผู้ซึ่งได้รับสมญานามว่า 'ผู้สนทนาของอัลลอฮ์ ' (กะลีมุลลอฮ์) และนบีมูซา แสดงปาฏิหาริย์ที่ได้รับความนิยมมากที่สุดของนบีคือท่าแหวกทะเลแดงด้วยไม้เท้าอันน่าอัศจรรย์ที่อัลลอฮ์จัดเตรียมไว้ให้ นอกจากอัลกุรอานแล้ว นบีมูซายังได้รับการอธิบายและยกย่องในหะดีษ อีกด้วย
หลังจากการสิ้นพระชนม์ของฟาโรห์ นบีมูซาและผู้ติดตามของท่านเดินทางไปยังกรุงเยรูซาเล็ม ซึ่งในที่สุดท่านนบีสิ้นชีวิต ตามความเชื่อของอิสลาม เชื่อว่าเขาถูกฝังไว้ที่ นะบีมูซาและถูกยกขึ้นสู่ชั้นฟ้าในที่สุด หลังจากนั้น มีรายงานว่าท่านได้พบกับนบีมุฮัมมัดในขั้นฟ้าทั้งเจ็ดหลังจากเสด็จขึ้นจากกรุงเยรูซาเล็มในระหว่างการอิสรออ์ และมิห์รอจญ์ในระหว่างการเดินทาง มีการกล่าวกันว่านบีมูซาได้ส่งนบีมุฮัมมัดกลับไปซ้ำแล้วซ้ำเล่า และขอให้ลดจำนวนการละหมาดในแต่ละวันลง ซึ่งแต่เดิมเชื่อกันว่าเหลือ 50 เวลา จนกระทั่งเหลือเพียงการละหมาดบังคับ 5 เวลาเท่านั้น
นบีมูซาถูกมองว่าเป็นบุคคลที่สำคัญมากในอิสลาม ตามเทววิทยาของอิสลาม ชาวมุสลิมทุกคน ต้องศรัทธาในนบีและเราะซูลของอัลลอฮ์ทุกคน ซึ่งรวมถึงมูซาและฮารูน พี่ชายของท่านด้วย ชีวิตของนบีมูซามักถูกมองว่าเป็นคู่ขนานทางจิตวิญญาณกับชีวิตของนบีมุฮัมมัด และชาวมุสลิมถือว่าหลายแง่มุมของชีวิตของบุคคลทั้งสองจะต้องแบ่งปันกัน วรรณกรรมอิสลามยังอธิบายถึงความสัมพันธ์คู่ขนานระหว่างผู้คนของพวกเขากับเหตุการณ์ที่เกิดขึ้นในช่วงชีวิตของพวกเขา การอพยพมาของชาวอิสราเอลจากอียิปต์โบราณถือว่ามีความคล้ายคลึงกับการอพยพของมูฮัมหมัดและผู้ติดตามของเขาจากมักกะฮ์ไปยังมะดีนะฮ์เมื่อทั้งสองเหตุการณ์ถูกเปิดเผยท่ามกลางการประหัตประหาร —ของชาวอิสราเอลโดยชาวอียิปต์โบราณและชาวมุสลิมในยุคแรกถูกประหัตประหารโดยชาวมักกะฮ์ตามลำดับ การวะฮีย์ของพระองค์ เช่นบัญญัติสิบประการซึ่งเป็นส่วนหนึ่งของเนื้อหาของเตารอฮ์และเป็นศูนย์กลางของศาสนาอับบราฮัม เช่น ศาสนายูดายและศาสนาคริสต์ ดังนั้นชาวยิวและชาวคริสต์ จึงถูกกำหนดให้เป็น "ชาวคัมภีร์" สำหรับชาวมุสลิม และจะต้องได้รับการยอมรับด้วยสถานะพิเศษนี้ในทุกที่ที่มีกฎหมายอิสลามนำไปใช้ นบีมูซายังได้รับการเคารพในวรรณกรรมอิสลาม ซึ่งขยายความจากเหตุการณ์ในชีวิตของเขาและปาฏิหาริย์เกี่ยวกับเขาในอัลกุรอานและหะดีษ เช่น การสนทนาโดยตรงกับอัลลอฮ์
การกำเนิด
ตามความเชื่อของอิสลาม นบีมูซาเกิดในครอบครัวของชาวอิสราเอลที่อาศัยอยู่ในอียิปต์ ในครอบครัวของท่าน ความเชื่อของอิสลามโดยทั่วไปจะเรียกชื่อบิดาของท่านว่า 'อิมรอน ' ซึ่งสอดคล้องกับอัมราม ในพระคัมภีร์ฮีบรูลำดับวงศ์ตระกูลดั้งเดิมตั้งชื่อ ลาวีย์ เป็นบรรพบุรุษของท่าน อิสลามระบุว่านบีมูซาเกิดในสมัยที่ฟาโรห์ปกครองได้กดขี่ชาวอิสราเอลหลังจากยุคของนบียูซุฟ (โยเซฟ) ตัฟซีรกล่าวว่าในช่วงเวลาที่นบีมูซาประสูติ ฟาโรห์มีพระสุบินที่เขาเห็นไฟมาจากกรุงเยรูซาเล็มซึ่งเผาทุกสิ่งในอาณาจักรของเขายกเว้นในดินแดนของชาวอิสราเอล (ฉบับอื่นกล่าวว่าฟาโรห์ฝันถึงเด็กชายตัวเล็กๆ ที่จับมงกุฎของฟาโรห์และทำลายมัน แม้ว่าจะไม่มีการอ้างอิงอิสลามที่แท้จริงว่าความฝันนั้นจริงหรือไม่ ที่เกิดขึ้น). เมื่อฟาโรห์ได้รับแจ้งว่าเด็กผู้ชายคนหนึ่งจะเติบโตขึ้นมาเพื่อโค่นล้มเขา เขาจึงสั่งให้ฆ่าเด็กผู้ชายชาวอิสราเอลที่เกิดใหม่ทั้งหมดเพื่อป้องกันไม่ให้คำทำนายเกิดขึ้น ผู้เชี่ยวชาญด้านเศรษฐศาสตร์ในราชสำนักของฟาโรห์แนะนำว่าการฆ่าทารกเพศชายของชาวอิสราเอลจะส่งผลให้สูญเสียกำลังพล ดังนั้น พวกเขาจึงแนะนำว่าควรฆ่าทารกเพศชายในหนึ่งปี แต่ไว้ชีวิตในปีถัดไป นบีฮารูน พี่ชายของนบีมูซา เกิดในปีที่เด็กทารกถูกไว้ชีวิต ในขณะที่นบีมูซา เกิดในปีที่ทารกถูกฆ่าตาย
ถูกปล่อยให้ลอยไปในแม่น้ำไนล์
ตามความเชื่อของอิสลาม อะยารเคาะฮ์ มารดาของนบีมูซา จะดูดนมท่านอย่างลับๆ ในช่วงเวลานี้ เมื่อพวกเขาตกอยู่ในอันตรายจากการถูกจับ อัลลอฮ์ทรงดลใจให้นางจับท่านใส่ตะกร้าหวายและปล่อยท่านลอยไปในแม่น้ำไนล์ นางสั่งให้บุตรสาวไปตามเส้นทางของหีบและรายงานกลับมาหาขณะที่บุตรสาวของนางเดินตามหีบไปตามริมฝั่งแม่น้ำ นบีมูซาถูกพบโดย อาซียะฮ์ มเหสีของฟาโรห์ ผู้ซึ่งโน้มน้าวให้ฟาโรห์รับอุปการะท่าน เมื่ออาซียะฮ์ หาแม่นมให้มูซา มูซาปฏิเสธที่จะกินนมจากแม่นม ความเชื่อของอิสลามระบุว่าเป็นเพราะอัลลอฮ์ห้ามมิให้มูซาถูกแม่น้ำป้อนนม เพื่อให้ท่านกลับมาอยู่กับมารดาอีกครั้ง น้องสาวของเขากังวลว่า มูซาไม่ได้รับอาหารมาระยะหนึ่งแล้ว ดังนั้นนางจึงปรากฏตัวต่อฟาโรห์และแจ้งให้เขาทราบว่านางรู้จักใครที่สามารถป้อนนมท่านได้ หลังจากนางถูกสอบสวน นางได้รับคำสั่งให้นำตัวผู้หญิงที่ถูกหารือ พี่สาวนำมารดาของพวกเขาซึ่งให้มาเป็นแม่นมของมูซา และหลังจากนั้นนางก็ได้รับการแต่งตั้งให้เป็นแม่นมของมูซา
หนีไปเมืองมัดยัน และแต่งงาน
หลังจากบรรลุนิติภาวะตามคัมภีร์อัลกุรอาน นบีมูซากำลังเดินทางผ่านที่หนึ่ง เมื่อท่านพบกับชาวอียิปต์ต่อสู้กับชาวอิสราเอล เชื่อว่าชายชาวอิสราเอลคือสะมะอ์นา ซึ่งในคัมภีร์ไบเบิลรู้จักกันดีว่าเป็นอัสซามิรีย์ ซึ่งขอให้นบีมูซาช่วยต่อสู้กับชาวอียิปต์ที่ทำร้ายเขา นบีมูซาพยายามเข้าแทรกแซงและมีส่วนร่วมในข้อพิพาท นบีมูซาโจมตีชาวอียิปต์ด้วยความโกรธ ซึ่งส่งผลให้เขาเสียชีวิต นบีมูซาสำนึกผิดต่ออัลลอฮ์ และในวันต่อมา ท่านก็พบชาวอิสราเอลคนเดิมต่อสู้กับชาวอียิปต์อีกคนหนึ่งอีกครั้ง ชาวอิสราเอลขอความช่วยเหลือจากนบีมูซาอีกครั้ง และเมื่อนบีมูซาเข้าใกล้ชาวอิสราเอล เขาก็บอกนบีมูซานึกถึงการฆ่าคนโดยไม่เจตนาและถามว่านบีมูซาตั้งใจจะฆ่าชาวอียิปต์หรือไม่ มีการรายงานว่านบีมูซา และฟาโรห์สั่งให้สังหารนบีมูซา อย่างไรก็ตาม นบีมูซาหนีไปที่ทะเลทรายหลังจากได้รับคำเตือนถึงการลงโทษของเขา ตามความเชื่อของอิสลาม หลังจากที่มูซามาถึงมัดยันท่านได้เห็นคนเลี้ยงแกะหญิงสองคนกำลังต้อนฝูงแกะของพวกเขาจากบ่อน้ำ นบีมูซาเข้าหาพวกนางและสอบถามเกี่ยวกับงานของพวกนางในฐานะคนเลี้ยงแกะและการหนีจากบ่อน้ำ เมื่อได้ยินคำตอบของพวกเขาและเกี่ยวกับวัยชราของบิดาของพวกเขา (บ้างบอกว่าเป็นนบีชุอัยบ์) นบีมูซาก็ให้แก่น้ำฝูงสัตว์ให้พวกนาง คนเลี้ยงแกะทั้งสองกลับไปที่บ้านของพวกนางและแจ้งให้บิดาของนางทราบ จากนั้นพวกนางก็เชิญนบีมูซาไปในงานเลี้ยงนั้น บิดาของพวกนางขอให้นบีมูซาทำงานให้เขาเป็นเวลาแปดปีเพื่อแลกกับการแต่งงานกับลูกสาวคนหนึ่งของท่านผู้นั้น นบีมูซายินยอมและทำงานให้ท่านผู้นั้นเป็นเวลาสิบปี
ได้รับวะฮีย
ตามคัมภีร์อัลกุรอาน นบีมูซาเดินทางไปอียิปต์พร้อมกับครอบครัวของท่านหลังจากเสร็จสิ้นระยะเวลาตามสัญญา ระหว่างการเดินทาง ขณะที่พวกเขาหยุดใกล้กับภูเขาอัฏฏูร นบีมูซาสังเกตเห็นไฟขนาดใหญ่และสั่งให้ครอบครัวรอจนกว่าท่านจะกลับมาพร้อมไฟสำหรับพวกเขา เมื่อนบีมูซาไปถึงหุบเขาฏุวา อัลลอฮ์ทรงเรียกท่านจากต้นไม้ด้านขวาของหุบเขา บนต้นไม้ต้นหนึ่ง ซึ่งได้รับการเคารพในนาม อัล-บุกอะฮ์ อัล-มุบาเราะกะฮ์ (“ดินแดนศักดิ์สิทธิ์”) ในอัลกุรอาน นบีมูซาได้รับบัญชาจากอัลลอฮ์ให้ถอดรองเท้าและได้รับแจ้งเกี่ยวกับการเลือกเป็นนบี หน้าที่ในการอธิษฐาน และวันพิพากษา นบีมูซาได้รับคำสั่งให้โยนไม้เท้าของเขาซึ่งกลายเป็นงู และต่อมาได้รับคำสั่งให้จับมันไว้ คัมภีร์อัลกุรอานบรรยายว่านบีมูซาได้รับคำสั่งให้สอดมือเข้าไปในเสื้อผ้าของท่าน และเมื่อท่านเปิดมันออกมา มันก็ส่องแสงเจิดจ้า อัลลอฮ์ตรัสว่าสิ่งเหล่านี้เป็นหมายสำคัญสำหรับฟาโรห์ และสั่งให้นบีมูซาเชิญฟาโรห์ไปนมัสการพระเจ้าองค์เดียว นบีมูซาแสดงความเกรงกลัวต่อฟาโรห์และขอให้อัลลอฮ์รักษาอุปสรรคในการพูด และให้ฮารูนเป็นผู้ช่วยเหลือ ตามความเชื่อของอิสลาม ทั้งสองกล่าวว่าตนเกรงกลัวฟาโรห์ แต่อัลลอฮ์รับรองได้ว่าพระองค์จะทรงเฝ้าดูพวกท่านและสั่งให้พวกท่านไปบอกฟาโรห์เพื่อปลดปล่อยชาวอิสราเอล ดังนั้นพวกท่านจึงออกไปประกาศแก่ฟาโรห์ อัลกุรอานระบุว่าอัลลอฮ์ทรงส่งมูซาไปเผชิญหน้ากับฟาโรห์แห่งอียิปต์โบราณและนำทางชาวอิสราเอลซึ่งถูกกดขี่โดยอดีต อัลกุรอานรับรองโดยตรงว่ามูซาและฮารูนเป็นนบีที่อัลลอฮ์ทรงเลือก:"และจงกล่าวถึงเรื่องมูซาที่อยู่ในคัมภีร์ แท้จริงเขาเป็นผู้ได้รับคัดเลือก และเขาเป็นร่อซูลเป็นนะบี และเราได้ร้องเรียกเขาจากทางด้านขวาของภูเขาฎูร และเราได้ให้เขาเข้ามาใกล้ชิดเพื่อบอกความลับ และเราได้ให้ความเมตตาของเราแก่เขาของภูเขาฎูร และเราได้ให้เขาเข้ามาใกล้ชิดเพื่อบอกความลับ"
การเผชิญหน้ากับฟาโรห์
เมื่อนบีมูซาและนบีฮารูนมาถึงราชสำนักของฟาโรห์และประกาศความเป็นนบีของพวกท่านต่อฟาโรห์ ฟาโรห์เริ่มตั้งคำถามกับนบีมูซาเกี่ยวกับอัลลอฮ์ที่ท่านทั้งสองศรัทธา คัมภีร์กุรอานบรรยายว่านบีมูซาตอบฟาโรห์โดยระบุว่าท่านศรัทธาอัลลอฮ์ ผู้ทรงประทานทุกสิ่งในรูปแบบและชี้นำพวกเขา ฟาโรห์จึงสอบถามคนรุ่นก่อนๆ และนบีมูซาตอบว่าความรู้ของคนรุ่นก่อนนั้นอยู่กับอัลลอฮ์ คัมภีร์กุรอานยังกล่าวถึงฟาโรห์ที่ถามนบีมูซาว่า “แล้วพระเจ้าแห่งสากลโลกคือใคร? นบีมูซาตอบว่า พระเจ้าคือเจ้าแห่งชั้นฟ้าและแผ่นดินทั้งหลาย และสิ่งที่อยู่ระหว่างทั้งสอง ฟาโรห์จึงทวงบุญคุณกับนบีมูซาและการสังหารชายชาวอียิปต์ที่ท่านทำ นบีมูซายอมรับว่าท่านได้กระทำการดังกล่าวด้วยความไม่รู้ แต่ยืนยันว่าตอนนี้ท่านได้รับการอภัยโทษและทรงนำจากอัลลอฮ์แล้ว ฟาโรห์กล่าวหาว่าท่านเป็นบ้าและขู่ว่าจะจำคุกถ้าท่านยังคงประกาศว่าฟาโรห์ไม่ใช่พระเจ้าที่แท้จริง นบีมูซาแจ้งว่าท่านมาพร้อมกับหมายสำคัญจากอัลลอฮ์ เมื่อฟาโรห์ต้องการดูสัญญาณ ท่านนบีมูซาก็โยนไม้เท้าลงกับพื้น แล้วมันกลายเป็นงู แล้วทรงชักพระหัตถ์ออกจากทรวงอก ปรากฏแสงสีขาวสว่างไสว ที่ปรึกษาของฟาโรห์แนะนำเขาว่านี่คือเวทมนตร์และตามคำแนะนำของพวกเขา เขาได้อัญเชิญพ่อมดที่เก่งที่สุดในอาณาจักร ฟาโรห์ท้าทายนบีมูซาในการต่อสู้ระหว่างท่านกับนักมายากล 70 คนของฟาโรห์ โดยขอให้เขาเลือกวัน นบีมูซาเลือกวันเทศกาลของชาวอียิปต์
เผชิญหน้ากับนักมายากล (พ่อมด)
เมื่อพวกพ่อมดมาหาฟาโรห์ ท่านสัญญากับพวกเขาว่าพวกเขาจะอยู่ในหมู่ผู้ได้รับเกียรติในหมู่สภาของเขาหากพวกเขาชนะ ในวันเทศกาลของอียิปต์ นบีมูซาเปิดโอกาสให้พ่อมดได้แสดงก่อน และเตือนพวกเขาว่าอัลลอฮ์จะเปิดเผยกลอุบายของพวกเขา คัมภีร์อัลกุรอานระบุว่านักเวทมนตร์สะกดสายตาของผู้สังเกตการณ์และทำให้พวกเขาหวาดกลัว พ่อมดที่ถูกอัญเชิญโยนไม้เท้าลงบนพื้น และดูเหมือนว่าพวกเขาจะเปลี่ยนเป็นงูด้วยผลของเวทมนตร์ ในตอนแรก นบีมูซารู้สึกเป็นกังวลเมื่อเห็นกลอุบายของผู้วิเศษ แต่อัลลอฮ์ทรงรับรองแล้วว่าจะไม่กังวล เมื่อนบีมูซาทำเช่นเดียวกันกับไม้เท้าของท่าน งูของท่านก็กินงูของนักมายากลทั้งหมด พ่อมดรู้ว่าพวกเขาได้เห็นปาฏิหาริย์ พวกเขาประกาศความเชื่อในสาส์นของนบีมูซาและคุกเข่าลงด้วยความสุญูดแม้จะมีคำขู่จากฟาโรห์ก็ตาม ฟาโรห์กริ้วและกล่าวหาว่าพวกเขาทำงานภายใต้นบีมูซา ฟาโรห์บอกพวกเขาว่าหากพวกเขายืนกรานที่จะเชื่อในตัวนบีมูซา เขาจะตัดมือและเท้าของพวกเขาคนละข้าง และตรึงไว้บนลำต้นของต้นอินทผลัมในข้อหาทรยศต่อฟาโรห์ อย่างไรก็ตาม พวกนักมายากลยังคงยึดมั่นในศรัทธาที่เพิ่งค้นพบและถูกลงโทษโดยฟาโรห์
แหวกทะเลแดง
หลังจากหลบหนีและถูกชาวอียิปต์ไล่ตาม ชาวอิสราเอลก็หยุดเมื่อไปถึงชายทะเล ชาวอิสราเอลอุทานต่อนบีมูซาว่าพวกเขาจะถูกฟาโรห์และกองทัพของเขาตามทัน ในการตอบสนอง อัลลอฮ์สั่งให้มูซาตีทะเลแดงด้วยไม้เท้าของท่าน โดยสั่งพวกเขาว่าไม่ต้องกลัวว่าจะถูกน้ำท่วมหรือจมอยู่ในน้ำทะเล เมื่อกระทบกับทะเล นบีมูซาก็แยกทะเลออกเป็นสองส่วน สร้างเส้นทางให้ชาวอิสราเอลผ่านไปได้ ฟาโรห์เป็นพยานถึงทะเลที่แยกออกจากกันพร้อมกับกองทัพของเขา แต่ขณะที่พวกเขาพยายามจะผ่านไปด้วย ทะเลก็เข้ามาใกล้พวกเขา ขณะที่เขากำลังจะสิ้นพระชนม์ ฟาโรห์ทรงประกาศความเชื่อในพระเจ้าของนบีมูซาและชาวอิสราเอล แต่อัลลอฮ์ปฏิเสธความเชื่อของเขา คัมภีร์กุรอานระบุว่าพระศพของฟาโรห์ถูกสร้างเป็นสัญญาณและคำเตือนสำหรับคนรุ่นหลังทั้งหมด ขณะที่ชาวอิสราเอลเดินทางต่อไปยังดินแดนแห่งพันธสัญญา พวกเขาพบผู้คนที่บูชารูปเคารพ ชาวอิสราเอลขอเทวรูปเพื่อบูชา แต่นบีมูซาปฏิเสธและกล่าวว่าผู้ที่นับถือพระเจ้าหลายองค์จะถูกทำลายโดยอัลลอฮ์  ​​พวกเขาได้รับอัลมันและซัลวาเป็นเครื่องยังชีพจากอัลลอฮ์ แต่ชาวอิสราเอลขอให้มูซาอธิษฐานต่อพระเจ้าเพื่อแผ่นดินจะปลูกถั่ว หัวหอม สมุนไพร และแตงกวาเพื่อยังชีพ เมื่อพวกเขาหยุดเดินทางไปยังดินแดนแห่งพันธสัญญาเนื่องจากขาดน้ำ นบีมูซาได้รับบัญชาจากพระเจ้าให้ทุบหินก้อนหนึ่ง และเมื่อมีน้ำพุสิบสองแห่งกระทบ น้ำพุแต่ละแห่งก็พุ่งออกมาตามเผ่าเฉพาะของชาวอิสราเอล
การประทานอัตเตารอฮ์
หลังจากออกจากอียิปต์ นบีมูซาได้นำชาวอิสราเอลไปยังภูเขาซีนาย (ฏูร) เมื่อมาถึง นบีมูซาก็ออกจากผู้คนไป และบอกให้นบีฮารูนเป็นผู้นำในช่วงที่เขาไม่อยู่ นบีมูซาได้รับบัญชาจากพระผู้เป็นเจ้าให้ถือศีลอดเป็นเวลาสามสิบวัน จากนั้นจึงเดินทางต่อไปยังหุบเขาฏูวาเพื่อขอคำแนะนำ อัลลอฮ์ทรงสั่งให้นบีมูซาศีลอดอีกครั้งเป็นเวลาสิบวันก่อนที่จะกลับมา หลังจากเสร็จสิ้นการถือศีลอด นบีมูซากลับไปยังจุดที่ท่านได้รับปาฏิหาริย์จากอัลลอฮ์เป็นครั้งแรก ถอดรองเท้าเหมือนเดิมแล้วลงไปกราบ นบีมูซาดุอาอ์ขอคำแนะนำจากอัลลอฮ์และขอให้อัลลอฮ์เปิดเผยพระพักตร์ของพระองค์ต่อท่าน มีรายงานในอัลกุรอานว่า อัลลอฮ์ตรัสกับท่านว่า เป็นไปไม่ได้ที่มูซาจะรับรู้ถึงพระเจ้า แต่พระองค์จะเปิดเผยตัวเองต่อภูเขา โดยระบุว่า: "เจ้าจะไม่เห็นข้า (โดยตรง) แต่จงมองดูที่ ภูเขา ถ้ามันสถิตอยู่ ณ ที่ของมัน เจ้าจะเห็นเรา" เมื่อพระเจ้าทรงสำแดงพระองค์แก่ภูเขานั้น ก็กลายเป็นเถ้าถ่านทันที และมูซาหมดสติไป เมื่อเขาฟื้น เขาก็ยอมจำนนต่อพระองค์และขออภัยโทษต่ออัลลอฮ์
มูซาได้รับบัญญัติ 10 ประการจากอัลลอฮ์เพื่อเป็นแนวทางและเป็นความเมตตา ในขณะที่เขาไม่อยู่ ชายคนหนึ่งชื่อ อัสซามิรีย์ ได้สร้างลูกวัวทองคำโดยประกาศว่าเป็นพระเจ้าของมูซา ชนทั้งหลายพากันบูชา นบีฮารูนพยายามนำทางพวกเขาให้ออกห่างจากลูกวัวทองคำ แต่ชาวอิสราเอลปฏิเสธที่จะทำเช่นนั้นจนกว่านบีมูซาจะกลับมา นบีมูซาได้รับคัมภีร์สำหรับประชาชาติของท่าน ด้วยเหตุนี้ อัลลอฮ์จึงทรงทราบว่าชาวอิสราเอลได้รับการทดสอบในช่วงที่เขาไม่อยู่ และพวกเขาได้หลงทางด้วยการบูชาลูกวัวทองคำ นบีมูซาลงมาจากภูเขาและกลับไปหาคนของท่าน คัมภีร์อัลกุรอานกล่าวว่านบีมูซาด้วยความโกรธของท่าน เดินไปจับเคราของนบีฮารูนและถามท่านว่า ทำไมท่านไม่หยุดพวกเขา แต่เมื่อนบีฮารูนบอกนบีมูซาถึงความพยายามที่ไร้ผลของท่านที่จะหยุดพวกเขา นบีมูซาเข้าใจถึงการหมดหนทางของท่าน และทั้งคู่ก็ดุอาอ์ถึง อัลลอฮ์สำหรับการให้อภัย จากนั้นนบีมูซาก็ถามซามิรีย์ถึงการสร้างลูกวัวทองคำ ซามิรีย์ตอบว่าเพิ่งเกิดขึ้นกับเขา และเขาก็ทำเช่นนั้น ซามิรีย์ถูกเนรเทศ ลูกวัวทองคำถูกเผาเป็นเถ้าถ่าน และเถ้าถ่านถูกโยนลงทะเล คนอธรรมที่บูชาลูกวัวจะได้รับคำสั่งให้ลงโทษตามความผิดของพวกเขา
จากนั้นมูซาเลือกชนชั้นสูง 70 คนจากชาวอิสราเอลและสั่งให้พวกเขาดุอาอ์ขอการให้อภัย หลังจากนั้นไม่นาน ผู้อาวุโสเดินทางไปพร้อมกับมูซาเพื่อเป็นสักขีพยานในการกล่าวสุนทรพจน์ระหว่างนบีมูซากับพระเจ้า แม้จะได้เห็นคำพูดระหว่างพวกเขา พวกเขาปฏิเสธที่จะเชื่อจนกว่าพวกเขาจะได้เห็นพระเจ้าด้วยตาของพวกเขาเอง ดังนั้นเพื่อเป็นการลงโทษ สายฟ้าได้ฆ่าพวกเขา นบีมูซาดุอาอ์ขออภัย และพวกเขาก็ฟื้นคืนชีพ พวกเขากลับไปที่ค่ายและตั้งกระโจมเพื่อบูชาพระเจ้าตามที่นบีฮารูน ได้สอนพวกเขาจากคัมภีร์เตารอฮ์ พวกเขาเดินทางต่อสู่ดินแดนแห่งพันธสัญญา
ความตาย
นบีฮารูนตายก่อนมูซาไม่นาน มีรายงานในหะดีษของสนนะฮ์ว่า เมื่อ อิซรออีล มะลักแห่งความตายมาหานบีมูซา มูซาต่อตาเขา ทูตสวรรค์กลับมาหาอัลลอฮ์และบอกพระองค์ว่านบีมูซาไม่ต้องการตาย อัลลอฮ์ตรัสสั่งให้มะลักกลับมาและบอกนบีมูซาให้วางมือบนหลังวัว และขนทุกเส้นที่อยู่ใต้มือของท่าน ท่านจะมีชีวิตได้หนึ่งปี เมื่อนบีมูซาถามอัลลอฮ์ว่าจะเกิดอะไรขึ้นหลังจากเวลาที่กำหนด อัลลอฮ์บอกเขาว่าท่านจะตายหลังจากช่วงเวลานั้น ดังนั้น นบีมูซาจึงร้องขอต่ออัลลอฮ์ให้สิ้นอายุขัยในวัยปัจจุบันใกล้กับดินแดนแห่งพันธสัญญา "ในระยะที่ห่างจากมันเพียงไม่กี่ก้าว"
คัมภีร์
ในศาสนาอิสลาม นบีมูซาได้รับความเคารพนับถือในฐานะผู้รับคัมภีร์ที่เรียกว่าโทราห์ (เตารอฮ์) คัมภีร์กุรอานอธิบายเตารอฮ์ว่าเป็น "แนวทางและแสงสว่าง" สำหรับชาวอิสราเอลและมีคำสอนเกี่ยวกับเอกภาพของอัลลอฮ์ (เตาฮีด) นบี และวันพิพากษา คัมภีร์กุรอาน ถือเป็นคำสอนและกฎหมายสำหรับชาวอิสราเอล ซึ่งนบีมูซาและนบีฮารูนสอนแก่พวกเขา ในบรรดาคัมภีร์ของพระคัมภีร์ภาษาฮีบรูฉบับสมบูรณ์ (ปฐมกาล, เฉลยธรรมบัญญัติ, กันดารวิถี, เลวีนิติ และอพยพ) มีเพียงเตารอฮ์เท่านั้นที่ถือว่าได้รับการเปิดเผยจากสวรรค์แทน ทานัคหรือพันธสัญญาเดิมทั้งหมด. คัมภีร์กุรอานกล่าวว่าบัญญัติ 10 ประการมอบให้กับชาวอิสราเอลผ่านทางนบีมูซา และบัญญัติประกอบด้วยคำแนะนำและความเข้าใจในทุกสิ่ง คัมภีร์เตารอฮฺคือ "อัลฟุรกอน" ซึ่งแปลว่าความ คัมภีร์ที่แยกความจริงและความเท็จ ซึ่งเป็นคำที่ถือได้ว่าใช้สำหรับตัวมันเองเช่นกัน นบีมูซาเทศนาสาส์นเดียวกับมูฮัมหมัด และเตารอฮ์บอกล่วงหน้าถึงการมาถึงของนบีมุฮัมมัด นักวิชาการมุสลิมสมัยใหม่ เช่น มาร์ก เอ็น. สเวนสัน และเดวิด ริชาร์ด โธมัส อ้างถึงเฉลยธรรมบัญญัติ 18:15–18 ว่าเป็นการทำนายการมาถึงของนบีมุฮัมมัด (ศ็อลฯ)
ชาวมุสลิมบางคนเชื่อว่าเตารอฮ์ได้รับความเสียหาย (ตะห์รีฟ) ลักษณะที่แท้จริงของการบิดเบือนได้ถูกถกเถียงกันในหมู่นักวิชาการ นักวิชาการมุสลิมส่วนใหญ่ รวมทั้ง อิบน์ ร็อบบานและอิบน์ กุตัยบะฮ์ได้กล่าวว่า เตารอฮ์ถูกบิดเบือนในการตีความมากกว่าในข้อความ นักวิชาการอย่าง เฏาะบารีถือว่าการบิดเบือนเกิดจากการบิดเบือนความหมายและการตีความของเตารอฮ์  เฏาะบารีถือว่านักบวชที่เรียนรู้เรื่องการผลิตงานเขียนควบคู่ไปกับเตารอฮ์ ซึ่งอิงจากการตีความข้อความของพวกเขาเอง มีรายงานว่าแรบไบ "บิดลิ้นของพวกเขา" และทำให้พวกเขาดูเหมือนว่าพวกเขานำมาจากโทราห์ ในการทำเช่นนั้น อัฏเฏาะบารีสรุปว่าพวกเขาเพิ่มสิ่งที่ไม่ได้เป็นส่วนหนึ่งของเตารอฮ์ ในเตารอฮ์และงานเขียนเหล่านี้ถูกใช้เพื่อประณามนบีมุฮัมมัด (ศ็อลฯ) และบรรดาเศาะฮาบะฮ์  เฏาะบารียังระบุด้วยว่างานเขียนเหล่านี้ของพวกแรบไบถูกชาวยิวบางคนเข้าใจผิดว่าเป็นส่วนหนึ่งของเตารอฮ์ มุมมองของชนกลุ่มน้อยในหมู่นักวิชาการเช่น อิบนุ กุดามะฮ์ คือตัวบทของเตารอฮ์นั้นเสียหาย อิบน์ กุดามะฮ์อ้างว่า เตารอฮ์ถูกบิดเบือนในสมัยของนบีมูซา โดยผู้เฒ่าทั้งเจ็ดสิบคนเมื่อพวกเขาลงมาจากภูเขาซีนาย อิบน์ กุดามะฮ์ระบุว่าอัตเตารอฮ์เสียหายมากขึ้นในช่วงเวลาของท่านอุซัยร์ เมื่อเหล่าสาวกของท่านเพิ่มและบิดเบือนข้อความที่บรรยายโดยท่านอุซัยร์ ท่าน อิมาม อิบน์ กุดามะฮ์ ยังระบุด้วยว่าความแตกต่างระหว่างเตารอฮ์ของชาวยิว, เตารอฮ์ของชาวสะมาเรียและไบเบิลกรีกชี้ให้เห็นถึงข้อเท็จจริงที่ว่าเตารอฮฺเสียหาย  อิบน์ ฮัซม์มองว่าเตารอฮ์ในยุคของท่านเป็นการปลอมแปลงและถือว่าโองการต่างๆ ขัดแย้งกับส่วนอื่นๆ ของเตารอฮ์และคัมภีร์กุรอาน อิบน์ ฮัซม์ถือว่าท่านอุซัยร์เป็นผู้ปลอมแปลงเตารอฮ์ ซึ่งเป็นผู้บงการเตารอฮ์จากความทรงจำของท่านและทำการเปลี่ยนแปลงข้อความสำคัญ อิบนุ ฮัซม์ยอมรับบางโองการซึ่งท่านกล่าวถึงการมาถึงของนบีมุฮัมมัด
รูปร่าง
"รายงานจากอิบน์ อุมัร (ร.ฎ.) กล่าวว่า ท่านนบี (ศ็อลฯ) กล่าวว่า 'ข้าเห็นมูซา อีซา และอิบรอฮีม (ในการอิสรออ์ และมิห์รอจญ์) อีซามีผิวสีแดง ผมหยิก และหน้าอกกว้าง มูซามีผิวสีน้ำตาล ผมตรง และสูงใหญ่ราวกับว่า เขามาจากชาวอัซซุต”"